messages: Süvene antud uudisesse ja tee selle kohta lühikokkuvõte. Vasta alati eesti keeles ja ainult ühe või kahe lausega!
  
  Tekst:
  
  Umbes 40 minutilist neljasilmavestlust vallavanem Viktor Rauam läbirääkimisteks ei nimeta, pigem püüti tema sõnul aru saada, kas koostöö endise koolijuhiga üldse võimalik on ja kas õpetajate esinduse poolt pakutud kompromisslahendus on ka Heidi uustalule vastuvõetav. Nimelt loobusid Kiviõli esimese keskkooli õpetajad streigist tingimusel, et vallavalitsus arutab Heidi uustaluga tema võimalikku töötamist koolijuhi kohusetäitjana. Viktor Rauami sõnul on ta koolirahu taastamise nimel koostööks avatud ja õpetajate pakutud lahendusega töötatakse edasi kuid seal on palju keerulisi juriidilisi nüansse. Siin on, siin on palju asju, mida tuleb arutada, on käimas ka kohtumenetlus, mis on siis poolt sisse antud hagi ka selle vallandamise osas, ka sellega tuleb tööd teha ja tuleb ka tööd teha nende võimalustega. Kas juriidilises mõttes üleüldse ajutise lepingu sõlmimine tänases olukorras on võimalik, see jäägu professionaalidele nende nüansside paragrahvide leidmine ja vaatamine, et praegu tavakodanikuna ma nagu hetkel ei näe väga suurt võimalust, et ajutise lepingu sõlmimine oleks väga seaduslik. Heidi Uustalu ei välista, et ta võiks kooli kohusetäitjana aasta lõpuni juhtida, nagu õpetajad seda pakkusid, kuid tema hinnangul peaks kõigepealt ühele poole jõudma hagiga, millega Heidi Uustalu oma vallandamise kohtus vaidlustas. Tänaseks on ju kohtumenetlus käimas alates kuuendast jaanuarist, eks, et see noh, ei ole nagu ignoreeritav enam praegu, et see on natuke teine olukord, kui me nädal aega tagasi pakkusin siis välja, et üks võimalus on, et vald võtab aga õigeks ja teine, et me siis püüame saavutada seda kompromissi läbi läbi kohtumenetluse, et need on nagu tänases reaalsuses võimalikud edenemised. Hagi tagasi kutsuda Heidi Uustalu ei soovi. Seda ma ei saa teha lihtsalt põhjusel, et ma siiski tunnetan, et minuga on äärmiselt ebaõiglaselt käitutud ja ma väga loodan, et seda ütleb ka kohus. Selgem pilt olukorrast võib tekkida tuleva nädala reedeks, mil vallavalitsus peaks endale selgeks tegema, kas Heidi Uustalut üldse saab peale vallandamist ajutise töölepinguga tööle võtta ning samas peaks vald ka endisele koolijuhile teada andma, kas vald on hagiga nõus või minnakse edasi kohtusse vaidlema. Uudistele Jüri Nikolajev Narva.
messages: user
messages: Täna toimus Lüganuse vallavanema ja Kiviõli keskkooli endise koolijuhi kohtumine, millel arutati pikaleveninud konfliktist väljumise võimalusi.
messages: assistant